Harald Liljedahl

Harald Liljedahl (født 19. november 1892 i Larvik, død 1940) var en norsk fagforeningsmann og organisator innen arbeideridretten.

Liljedahl ble fagorganisert i 1911, og snart engasjert i den politiske ungdomsbevegelsen og Arbeiderpartiet. Der tilhørte han i årene rundt 1918 den radikale opposisjonen. I årene 1921–1922 var han også lokalredaktør for Sørlandets Social-Democrat.«Liljedahl, Harald», Arbeidernes Leksikon, bind V, 1935

Fra 1925 til 1926 var han formann i Cigararbeidernes forening i Oslo. Han ledet også en langvarig streik ved Tiedemanns Tobakksfabrikk, der kampen mot streikebryteri var hard. I forbindelse med konflikten ble Liljedahl dømt til 90 dagers fengsel for «overfald paa en arbeidsvillig under optøierne» ved fabrikken. Da han slapp ut etter soningen ble han hyldet av tobakksarbeiderne på justisbygningens trapp.«Overfaldsmanden hyldes», Tidens Tegn 1. september 1924

På denne tiden var han også sentral i arbeidet med å grunnlegge arbeideridrettsbevegelsen. I 1920 var han en av grunnleggerne av Idrettslaget Spartacus, og han var formann i Arbeidernes Idrettsforbund fra stiftelsen i 1924 til 1926. Tidligere hadde han vært aktiv bokser for Kristiania Turnforenings Idrætsparti. «Kristiania turnforenings idrætsparti», Aftenposten 26. februar 1916

 Referanser 

Kategori:Norske fagforeningspersoner
Kategori:Norske idrettsledere
Kategori:Personer fra Larvik kommune
Kategori:Fødsler i 1892
Kategori:Dødsfall i 1940